./data/phi2331/phi027/phi2331.phi027.perseus-lat2.xml
David Magie
nam diu haec senatus consulta quae ad principes pertinebant in libris elephantinis scribebantur Inde ad exercitus profectus, ibi quoque, cum primum tribunal ascendit, Moesius Gallicanus praefectuspraetorii in haec verba disseruit:Dedit, sanctissimi commilitones, senatus principem, quem petistis ; paruit praeceptis et voluntaticastrensium ordo ille nobilissimus, plura mihi apud vos praesente iam imperatorenon licet loqui, ipsum igitur, qui tueri nos debet,loquentem dignanter audite post hoc Tacitus Augustus dixit:Et Traianus ad imperium senex venit, sed ille ab uno delectus est, at me, sanctissimi commilitones, primum vos, qui scitis principes adprobare, deinde amplissimus senatus dignum hoc nomine iudicavit, curabo, enitar, efficiam, ne vobis desint, si non fortia facta, at saltemvobis atque imperatore digna consilia